3.10.2022 г.
BG
Официален вестник на Европейския съюз
C 380/25
Жалба, подадена на 18 август 2022 г. — Levantur/EUIPO — Fantasia Hotels & Resorts (LUXURY BAHIA PRINCIPE FANTASIA Don Pablo Collection) (Дело T-505/22) (2022/C 380/30) Език на жалбата: испански Страни Жалбоподател: Levantur, SA (Мурсия, Испания) (представители: G. Marín Raigal, E. Armero Lavie и C. Caballero Pastor, адвокати) Ответник: Служба на Европейския съюз за интелектуална собственост (EUIPO) Друга страна в производството пред апелативния състав: Fantasia Hotels & Resorts, SL (Сарагоса, Испания) Данни за производството пред EUIPO Притежател на спорната марка: жалбоподателят в производството пред Общия съд Спорна марка: фигуративна марка „LUXURY BAHIA PRINCIPE FANTASIA Don Pablo Collection“ — марка на Европейския съюз No 16 020 547 Производство пред EUIPO: производство по отмяна Обжалвано решение: решение на първи апелативен състав на EUIPO от 20 май 2022 г. по преписка R 1973/2020-1 Искания Жалбоподателят моли Общия съд: — да отмени обжалваното решение, — да осъди EUIPO, и евентуално встъпилата страна (FANTASÍA HOTELS & RESORTS, SL), да заплати разноските по настоящото производство пред Общия съд, — да осъди молителя за обявяване на недействителност, FANTASÍA HOTELS & RESORTS, SL, да заплати разноските във връзка с производството по обжалване R 1973/2020-1 и по отмяна No 36444C.
Изложени основания — Нарушение на член 16, параграф 1, буква б), член 7, параграф 2, буква г), член 8, параграф 5 и член 27, параграф 4 от Делегиран регламент (ЕС) 2018/625 на Комисията и на принципите за мотивиране, правна сигурност и добра администрация, — Нарушение на член 60, параграф 1, буква в), член 8, параграф 4, член 95, параграф 1 и член 97, параграф 1, буква е) от Регламент (ЕС) 2017/1001 на Европейския парламент и на Съвета, на член 7, параграф 2, буква г) и член 10, параграфи 3 и 4 от Делегиран регламент (ЕС) 2018/625 на Комисията и на постоянната съдебна практика, — Нарушение на член 8, параграф 1, член 60, параграф 1, буква в) и член 8, параграф 4 от Регламент (ЕС) 2017/1001 на Европейския парламент и на Съвета.
Жалба, подадена на 22 август 2022 г. — Sastela/EUIPO — Zenergo (Tante Mitzi Caffè CAFFÈ — STRUDEL — BARETTO) (Дело T-510/22) (2022/C 380/31) Език на жалбата: английски Страни Жалбоподател: Sastela, proizvodnja peciva in tort, d.o.o.
(Лютомер, Словения) (представител: U. Pogačnik, адвокат)